Betchete ra-

Li betchete ra-, c' est ene dobe betchete fwaite del betchete a- et del betchete ri-. 

Nerén, li betchete ra- a divnou, padecô, ene betchete avou si prôpe sinifiance.

Li betchete ra- si prezinte dizo ene cåkêye di sôres.

 Sôres di betchetes ra- ås viebes  
 Betchete ra- di ratelaedje 
Si lome eto "betchete ra- di radjondaedje"
 rateler
 racawer
C' est l' pindant del betchete a- d' atelaedje. Eto, gn a todi on sfwait viebe avou l' betchete a- (ateler, acawer).

 Betchete ra- di rcominçaedje 
 rapontyî
 rapougnî

Ces viebes la ont todi on parint avou ene betchete a- d' aprepiaedje (apontyî, apougnî).

 Betchete ra- di rifjhaedje 
 rabocter
 raclaper
 raclawer
 rakeude
 ranawyî
 ranuker
 rapîçler
 rapîçter
 raplaker
 rarindjî
 rassonrer
Ces viebes la n' ont nén sovint des parints avou l' betchete a- (come arindjî, assonrer).

Gn a d' l' adire inte li viebe avu ra- et l' minme viebe avou ri-
riclawer: clawer ene sacwè k' esteut disclawêye
raclawer: rabocter ene sacwè avou des clås
si rclaper : si rclôre tot fjhant on setch brut (po èn ouxh k' esteut å lådje).
si raclaper : si (r)mete eshonne, po deus djins nén marieyes.

 Betchete ra- di racrapotaedje 
 si racrampyî
 racrapoter
 racroler; 
 rafrintchî
 ratchitchî
 ratirer

Gn a nou viebe parint avou l' simpe betchete a-

Ciddé eto, gn a d' l' adire inte li viebe avu ra- et l' minme viebe avou ri-
 ricroler : croler co on côp (après aveur discrolé)
 (si) racroler : si rployî so luminme, tot fjhant des croles

 Betchete ra- di rindaedje 
C' est tos viebes del cwatrinme troke (raclairi = rinde pus clair)
 raclairi
 racourti
 radjonni
 radoûci
 radroeti
 ragrandi
 rahôti
 ralårdji
 ralongui
 ralongui
 ramoli
 raptiti
Li sinse est "rinde grand", "rinde pitit", mins i gn a nén sovint on viebe avou l' simpe betchete a- (come alårdji, aclairi, adoûci).

 betchete ra- di bén fjhaedje 
 raletchî
 ragoter
 rassucî
 raplucter 

Cisse betchete ra- la si pout aplaker al betchete ca- po fé l' betchete raca-

Ele n' a nou parint simpe avou l' betchete a- mins pout aveur on parint avou l' betchete ri- (raletchî & riletchî). 

 betchete ra- di grand ricminçaedje 
 passer et rapasser
 houkî et rahoukî
 tourner et ratourner
 souner et rassouner
 djaler et radjaler
 dobler et radobler

Ele eployeye dins ene fråze mouwrece, la kel dijheu est hode u sbaré di ci racminçaedje la.

Ele pout co esse ralongueye avou l' betchete raca-.
Dj' a passé et rapasser et racapasser. 
Dj' a houkî et rahoukî et "rahoucras-tu"Louwis Rmåke : Sintake do walon del Gléjhe; tome II, p.12-16 (eto po bråmint des egzimpes cial ådzeu). 

 Betchete ra- speciåle ås sustantifs ey addjectifs  
 Sustantifs 
 des moes et des ramoes
 des toûs et des ratoûs 
 des ans et des razans
 des anêyes et des razanêyes
 des siekes et des rassiekes
 les tåyes et les ratåyes, tayons et ratayons

Sacwants polnut esse eployîs å singulî (ratoû, ratayon), mins des ôtes sont todi pluriyals (rassiekes, razans, razanêyes).

Les mots ådzeu polnut esse riwaitî come des djivions, la k' on lzès va trover dins les motîs walons. N a eto des skepiaedjes espontanés, ki n' divrént nén esse riwaitîs come des djivions.
Cwand dj' a moussî å corti, gn aveut des sprewes et des rasprewes.Roger Viroux : Fråze oyowe d' on temoen.

 Addjectif  
 il est moirt et ramoirt.

 Betchete a- a pårt dins des accints do walon k' i gn a 
Sol Basse Årdene et l' pårteye nonnrece do Walon do Coûtchant, li betchete ra- est l' disfondowe del betchete re-

 Sacwants mots avou l' betchete ra- (dedja studyîs sol Wiccionaire)

 Sourdants & pî-notes  

ra